rlitschk/wikidir huggingface dataset:
Poorbilln (ok Poortügen) beschrifft in de Physik den Vörgang, dat sik ut en energieriek Photon en Poor ut Deelken un Antideelken billt. De Energie vun’t Photon mutt dorbi tomindst so groot wesen, as de Summ vun de Rohenergien vun de to tügen Deelken. En Sünnerfall vun’t Poorbillm is de Triplettbilln. Den gegendeeligen Vörgang, bi den en Poor vun Deelken un Antideelken tonichten maakt warrt, betekent de Physikers as Annihilatschoon. En Bispeel is de Billn vun en Elektron-Positron-Poor dör de Wesselwirken vun en Photon mit dat elektrische Feld vun en Atomkarn, wobi meist de hele Energie vun’t Photon in de Rohmasse vun de beiden Deelken un jemehr kineetsche Energie ümwannelt warrt. In de nipp un nauen Reken vun de Energie mutt noch de Rüchstoot vun’n Atomkarn acht warrn, in den sien Feld de Poorbilln aflöpt. De Drempelenergie is E γ , m i n = 2 ⋅ m e ⋅ c 2 ( 1 + m e M ) . {\displaystyle E_{\gamma ,\mathrm {min} }=2\cdot m_{e}\cdot c^{2}\left(1+{\frac {m_{e}}{M}}\right).} Dorbi is M {\displaystyle M} de Masse vun’n Karn, de wesselwirkt, un m e {\displaystyle m_{e}} is de Rohmasse vun dat Elektron. De Fakter m e M {\displaystyle {\frac {m_{e}}{M}}} mutt in’n Allgemenen
Dollar is de Naam vun de Geldsoort vun en poor Länner. Dat Teken $ steiht för den Dollar. De Naam leet sik vun de Daler af. De Dollar is de Naam vun de Couranten in den USA (USD), Kanada (CAD), Australien (AUD), Niegseeland (NZD), Singapur (SGD), in Hongkong (HKD), op de Bahamas, op Barbados, in Belize, op de Bermudas, in Brunei, Fidschi, Guyana, Jamaika, Liberia, Namibia, op de Salomonen, in Simbabwe, Taiwan un in Trinidad un Tobago. Dat Dollarteken is en swungene S-Lien mit twee parallelen piellieken Lienen. Dat Teken ward toeerst in Mexiko för de Peso bruukt. De Lüüd schreeven Ps för Peso, mit de Tied fing dat s obers an, to domineern un ward över dat P schreeven, so dat dat bald kuum mier to erkennen woor un denn as en Lien schreeven ward. As de USA denn unafhängig warrn, hebbt se dat Symbol ut Mexiko övernommen. Se hebbt dat obers ümdüüt un mit twee Lienen schreeven, dat de Lienen nich vun en P kummt, man vun en U. Dat Teken weer so as Verbinnen vun US (de Afkörten för United States) düüt. De annern Länner, in de mit Dollar tahlt ward, hebbt de Naam all vun de
Dat Gelasium weer bit 2009 de böverste chronostratigraafsche Stoop vun’t Pliozän in’t Neogen. Hüüt warrt dat as de ünnerste Stoop vun’t Pleistozän rekent. Se ümfaat ruchweg de Tietduer vun 2,588 (± 0,005) Millionen bit 1,806 (± 0,005) Millionen Johren vör hüüt. Vör disse Stoop liggt dat Piacenzium, opfolgen deit dat Ooltpleistozän. De Stoop hett ehrn Naam vun de Lokalität Gela in de Provinz Caltanissetta op Sizilien kregen. Se is eerst 1998 vun en Koppel vun italieensch Wetenschopplers (Domenico Rio, Rodolfo Sprovieri, Davide Castradori undEnrico Di Stefano) vörslahn worrn. De Anfang vun dat Gelasium is fastleggt worrn as de Gauss-Matuyama-Grenz. Dat is en Ümpolen vun’t Eerdmagnetfeld, de vör üm un bi 2,588 Millionen Johren vör sik gahn is. An disse Grenz sünd de kalkschaligen Lüttstleevwesen (Protozoen) Discoaster pentaradiatus un Discoaster surculus utstorven, de in de Schichten vun dat vörige Piacenzium noch as Nannofossilen funnen warrt. De bövere Grenz is de magneetsche Polaritäts-Chronozoon C2n (Olduvai) un de Utstarvhorizont vun de kalkigen Nannoplankton-Oort Discoaster brouweri (Basis vun de Zoon CN13). Licht över de Grenz liggt dat eerste Vörkamen vun’t kalkige Nannofossil Gephyrocapsa spp. un de Utstarvhorizont vun de planktoonschen Foraminiferen-Oort Globigerinoides extremus. De GSSP (dat is de globale Lieksteed) vun’t Gelasium liggt an’n
Harderwiek (hollandsch: Harderwijk) is ene Hansestadt in de Provinz Gelderlaand vun de Nedderlannen. Se hett üm 37.500 Inwahners un liggt an't Veluwemeer un an den Rand vun de Veluwe. Se höört to de Gemeen Harderwiek, de op de Mitt vun Zwolle un Amersfoort liggt. De annere Öörd in de Gemeen sünd Hierden un Frankrijk. In Harderwiek steht een Stadtmuseum. De reformeerte Grote of Onze-Lieve-Vrouwekerk is ene Basilika. Op den Markt staht de fröhere Roothuus. De völsiedige Industrie, de Tourismus un de Deensten prägen de Weertschop vun Harderwiek. In't Stadtmuseum sünd vele histoorsche Saken. Süden vun de Stadt is de Autobahn A28. Twee maal in de Stünn höllt de Iesenbahn nah Zwolle un ok twee maal in de Stünn de Iesenbahn nah Utrecht. 1231 hett Harderwiek vun Graaf Otto II. van Gelre en Zutphen de Stadtrechten kreegen. In de Hanse harr Harderwiek ene wichtige Rull. 1441 warr ene Latienschool gründ't. Dat geev vun 1648-1811 de Universität Harderwiek. De Fischeree weer vör de Weertschop wichtig. Na 1932 nehm de Fischeree als Born vun den Levensünnerholt stark af. Doför harrn Hannel, Deensten un Tourismus gröteret Bedüden.
John Locke ( Uutspraak: [dʒɒn lɒk]; * 29. August 1632 in Wrington bi Bristol; † 28. Oktober 1704 in Oates, Essex) was een engelschen Philosophen in’n Tiedöller van de Upklärunge. He het groten Indruck up anner Philosophen maakt un was een van den wichtigsten Vertreders för den britschen Empirismus. Tohopen met George Berkeley (1684–1753) un David Hume (1711–1776) is he een van de „Groten Dree“ uut de Upklärunge un för den Empirismus in Grootbritannien ween. Förderhen is he, an de Sied van Thomas Hobbes (1588–1679) un Jean-Jacques Rousseau (1712–1778) een van den wichtigsten Verdragstheoretikers. Siene politische Philosophie het duchtig inwarkt up de Verklaren van de Unafhängigkeit in’n Verenigten Staten van Amerika, up de US-Verfaten, up de Verfaten in’n revolutschonären Frankriek un laterhen, över düssen Weg, up de meiste liberalen Staten. In sienen Wark Two Treatises of Government seggt Locke, een Regeren weer bloots denn to Recht an’e Macht, wenn de Lüde, de regeert warrt, tostemmen doot un wenn se de Naturrechten up Leven, Freeheit un Egendom schulen un bewahren dööt. Anners hädden de Lüde dat gode Recht, gegen de Regeren up to staan. Locke kam os de Soon van enen Gerichtsbeamten in’e Gravschop Somerset up de Welt. Siene Familie weer
De Empirismus (greeksch εμπειρισμός, vun de Empirie, Latiensch experientia - Insicht, Beleevnis) is en Twieg vun de Kennistheorie un höört to de Philosophie un to de Psychologie to. He geiht dor vun ut, dat al Kennis ehrn Grund hett in Beleevnissen un Indrück vun de Sinnen. De Empirismus steiht liek gegen den Ratschonalismus över. De meent ja, dat de Vernumft Oorsake vun al Verstahn un Begriepen is. Ok gegen den Nativismus steiht he över, de sik de Sake so vörstellt, dat Ideen un Insichten vun Geboort af an mitgeven sünd. De Empirismus sütt dat avers nu just so, dat allens vun de Beleevnissen un Insichten vun de Sinnen afhangen deit. Unafhängig vun de Wohrheit vun düsse Ansicht is de Empirismus as Grundlage vun wetenschopplich Arbeiden bit up den hüdigen Dag bannig wichtig. Slüsse weert in den Empirismus sünnerlich mit de Abduktschoon un de Induktschoon trocken. Se sünd so dat Fundament för dat Boen vun wetenschoppliche Theorien in den Empirismus. As Logischen Empirismus is de Empirismus ok in moderne Strömen vun de Philosophie rinflaten. Dat Grundprinzip vun den Empirismus bedutt ja, dat een Insichten un Kennissen winnt dör dat, wat de Sinnen upnehmt un wietergeevt. Dat Bayes-Theorem wiest, dat dat ok
En Azidoos is en Tostand, wenn de Lief översüürt is. Dat is de Fall, wenn de pH-Weert vun’t Blood ünner 7,35 liggt. De Referenzweert liggt in’t Rebbet twüschen 7,35 un 7,45. Is de höger, denn snackt man vun en Alkaloos. bi de respiratoorschen Azidoos kummt dat Översüürn dorvun, dat to wenig Kohlenstoffdioxid afatent warrt. de metaboolsche Azidoos kummt tostannen, wenn sik in’t Blood to veel sure Stoffwesselprodukten ansammelt, as dat to’n Bispeel bi en entgleiste Suckerkrankheit oder bi’n chroonsche Nerenkrankheit kamen kann. De pH-Weert sackt rünner, wenn dat Puffervermögen vun’n Bloodpuffer gegen Süren beet is. Dordör geiht de pH-Weert batz rünner u en akute Översüürn sett in. Dat is faken en akute Sitatuschoon vun Levensgefohr. Anaerobe Glykolys (utlöst to’n Bispeel dör Suerstoffmangel) un de vermehrte Billn vun Ketokörpers (dör Insulinmangel) föhrt to’n Anstiegen vun de Kunzentratschoon vun sure Stoffwesselprodukten in’t Geweev as Laktat oder Ketokörpers un dormit to en Geweevsazidoos. Se kummt ü. a. bi’n Schock, bi’n Hartstillstand, bi’t diabeetsch Koma oder swore Dörblödenstören vör un kann ok in en levensgefährlichen Tostand münnen. Tietwies un ahn Krankheitsweert warrt de aver ok in de Muskulatur na anaerobe physische Hööchstbelasten beobacht. De Nawies vun de Azidoos geiht över de Bloodgasanalys. An de
William „Bill“ Paxton (* 17. Mai 1955 in Fort Worth, Texas; † 25. Februar 2017) weer en US-amerikaanschen Schauspeler un Speelbaas. Bill Paxton is de Söhn vun Mary Lou un John Lane Paxton. In’t Öller vun 18 Johren is he na Los Angeles togen, woneem he anfüng as Dekorateur un Kulissenhelpsmann to arbeiten. Twee Johr later stünn he 1975 in den Film Crazy Mama to’n eersten mol för de Kamera. ’N beten later is he na New York gahn un hett bi Stella Adler (Studio of Acting in New York City) Schauspeleree studeert. In de Tiet vun sien Studium künn he tallrieke lüttere Verdrääg för Feernsehprodukschonen finnen. Blangeto hett he schreven un produzeer Kortfilmen. In’t Johr 1984 kreeg he en lütte Blangenrull in den Film Terminator vun James Cameron. Dör sien Bekanntschop mit James Cameron keem he denn 1986 to sien Rull in den Film Aliens. Aver de egentliche Dörbrook keem eerst 1992 mit den Film One False Move. Twee Johr later weer he in de Rull vun en winnigen Autohökerer in True Lies to sehn un 1995 as een vun de Astronauten in Apollo 13. 1997 füng he ok an, Filmen to produzeeren. De eerste Film as Produzent weer
Disse Artikel is man blots en Stubben. Du kannst Wikipedia helpen un em verbetern. De Euro (Symbol €) is de Geldsoort vun de Europääsche monetäre Union. He warrt vun de Europääsche Zentralbank kontrolleert un is de offiziell Betahlmiddel vun dörteihn vun de Staaten in de EU un süss Staaten, de nich in de EU sünd. De Euro gellt siet 1999 as Bookgeld. An’n 1. Januar 2002 werr de Euro ok as Bargeld – Münten un Banknoten – inföhrt un löste de fröher in de deelnehmenden Länner gülligen Müntteken af. Een Euro is ünnerdeelt in 100 Cent. Disse Länner hebbt den Euro as nieg Geld inföhrt: Belgien (inföhrt as Bookgeld 1999/ inföhrt as Bargeld 2002) Düütschland (1999/2002) Finnland (1999/2002) Frankriek (1999/2002) Grekenland (2001/2002) Irland (1999/2002) Italien (1999/2002) Luxemborg (1999/2002) Nedderlannen (1999/2002) Österriek (1999/2002) Portugal (1999/2002) Spanien (1999/2002) Slowenien (2007/2007) Malta (2008/2008) Zypern (2008/2008) Slowakei (2009/2009) Eestland (2011/2011) Lettland (2014/2014) Litauen (2015/2015) En poor Staaten hebbt bi dat Geld Tosamenslüss mit Staaten hatt, de nu de Euro inföhrt hebbt, un hebbt dorum ok offiziell de Euro annahmen: Andorra Monaco San Marino Vatikanstadt Annere Staaten hebbt de Euro inföhrt, ahn dat de EU tostimmt hett: Kosovo Montenegro De Staaten Däänmark, Sweden un Grootbritannien
Great Yarmouth (Yarmouth) is en Stadt in de Gemeen Great Yarmouth in de Graafschop Norfolk in England. De Stadt liggt an de Küst un is ok de Seet vun’t Gemeenverwalten. Siet 1860 is dat en Seebad mit Strand. Se is de östelkste Stadt in de Graafschop, in den Süüdossen vun Norfolk. Great Yarmouth liggt 20 km oosten vun Norwich un 18 km nörden vun Lowestoft. Dor läwen 47.288 Minschen (2001) un de Flach vun de Stadt bedriggt 26,54 km². De Postleettallen fangen mit NR3 an, de Telefonvörwahl is 01493. Great Yarmouth liggt in den Wahlkreis Great Yarmouth vun’t Parlament vun’ Verenigde Köönigriek. De Gemeen Great Yarmouth hett 92.500 Inwahners. In Yarmouth stahn een Bahnhoff un een Haven. De Markt is een vun de gröttste in England un is ut dat 13. Jahrhunnert. In Great Yarmouth steiht dat Theoter Britannia Theatre. Op de Blackfriars Road befinnt sick dat Time and Tide museum. De Feernwanderweg vun Great Yarmouth nah Knettishall Heath is 123 km lang. Vun de Stadtmüür is noch veel bleven. 1551 warr ene Grammar School (Gymnasium) grünnt, de vun 1757 bit 1860 nich existeerde. In Yarmouth weer een Hansekontoor. Wecke Jahrhunnerden weer de Stadt vun de Herringsfischeree afhängig. De Viezadmiraal
Disse Artikel is man blots en Stubben. Du kannst Wikipedia helpen un em verbetern. Jean-Jacques Rousseau ([ʒɑ̃.ʒa.k‿ʁu.ˈso]; * 28. Juni 1712 in Genf; † 2. Juli 1778 in Ermenonville bi Paris), weer en Schriever, Philosoph, Pädagogen, Natuurforscher un Komponist uut Genf in dat Tiedöller vun de Upklärung. He geld as een vun de wichtigsten geistigen Vöördenkers för de Franzöösche Revolutschoon. Up de Pädagogik un de politischen Theorien vun dat 19. un 20. Johrhunnert hett he duchtig inwarkt. Discours sur les sciences et les arts, up Düütsch: Abhandlung über die Wissenschaften und Künste, 1750, up Platt nich rutkamen Discours sur l’origine et les fondements de l’inégalité parmi les hommes, up Düütsch Abhandlung über den Ursprung und die Grundlagen der Ungleichheit unter den Menschen, 1755, up Platt nich rutkamen Principes du droit de la guerre. Ècrits sur la paix perpétuelle, 1758, rutgeven vun Blaise Bachofen un Céline Spector, Paris 2008, (dt. Översetten kiek unnen) Julie ou la Nouvelle Héloïse (Julie oder Die neue Heloise), 1761, up Platt nich rutkamen Du contrat social ou principes du droit politique (Vom Gesellschaftsvertrag oder Prinzipien des Staatsrechtes), 1762, up Platt nich rutkamen Émile (Emile oder über die Erziehung), 1762, Up Platt nich rutkamen Les Confessions (Die
Denis Diderot (* 5. Oktober 1713 in Langres; † 31. Juli 1784 in Paris) weer en franzööschen Schriever, Philosophen un Kunstkritiker. He höör to de bekannten Exponenten vun de Opklärung. Tohopen mit D'Alembert hett he twuschen 1750 un 1776 de beröhmte Encyclopédie rutgeven un dor bi 6.000 vun de ganzen 72.000 Artikels sülms schreven. Gegen de Enzyklopädie hett dat veel Wedderstand geven un 1759 is se offiziell verbaden wurrn. Vun dor af an is dat bloß stickum wietergahn mit dat Wark. Sünnerlich vunwegen sien Instahn för Freeheit in de Religion, in de Gedanken un för sien demokraatschen Geist is de Enzyklopädie dormols as en Gefohr för de aristrokraatsche Sellschop ankeken wurrn. 1773 hett Diderot ene journalistische Reis dör de Nedderlannen maakt. Tohopen mit Baruch de Spinoza un Pierre Bayle is Diderot de wichtigste Philosoph vun de radikale Opklärung. Begraven liggt he in de Eglise Saint-Roch in Paris. Diderot weer dat tweete Kind vun maître coutelier Didier Diderot und den siene Fro Angélique Vigneron (12. Oktober 1677–1. Oktober 1748),. Sien Vadder höör to de Jansenisten to un weer Meester bi de Metzmakers un stunn sik good. Siene Mudder weer de darteinste Dochter vun en Garver tanneur ut de Bischopstadt Langres in
Stettin, (poolsch Szczecin, latiensch: Stetinum) is en wichtigen Haven in Polen an de Oder mit 398.255 Inwahners (Stand: 31. Dezember 2020) up een Flach van 301,30 km². Stettin is Hööftstadt vun Achterpommern. All för dat 8. Johrhunnert is een slaawisch Siedlung up een Bült böverhalv van dat linke Ufer van de Odermünn in dat Stettiner Haff nahwiest wurrn. Later henn is Stettin een wichtig Hansestadt wesen. Attrakschonen sünd de Hakenterrassen (Wały Chrobrego), de Petri-Pauli-Kark un de Jakobskathedraal. Stadtanlaag is na franzöösch Vörbild. Alfred Döblin, düütsch Dokter un Schriever Manfred Stolpe, düütsch Politiker Henning Venske, düütsch Schauspeler un Schriever
Goralen (poolsch Górale) sün en lütten poolsche Stamm in de Tatra in de Söden vun de Bezirk Kleenpolen an de slowaksche Grens. In de Slowakei läwt se in Orava, Kysuce un de Zips. Städer, wo Goralen läwen, sün Nowy Targ un Zakopane in Kleenpolen. In de Tweete Weltkrieg geev dat ene Germaniseerungsakschoon mit de Naam Goralenvolk.
Christian Freeherr vun Wolff (in de Encyclopédie „Chrétien Wolf“) (* 24. Januar 1679 in Breslau; † 9. April 1754 in Halle) weer en bedüdenden düütschen Universalgelehrten, Jurist un Mathematiker in dat Tiedöller vun de Upklärung. Twuschen Gottfried Wilhelm Leibniz un Immanuel Kant weer he een vun de wichtigsten Philosophen. He hett sik för dat Naturrecht stark maakt un ok för de „Begriffsjurisprudenz“ in dat 19. Johrhunnert hett he den Grund leggt. Veel Wöör, de he utfunnen hett, sünd later in de hoochdüütsche Alldagssprake upnahmen wurrn. Dor höört Wöör to, de hüdigendags so begäng sünd, as „Bewusstsein“ (Bewusstsien), „Bedeutung“ (Bedüden), „Aufmerksamkeit“ oder „an sich“ (an sik). Up de Gesetten vun den Staat Preußen hett he duchtig inwarkt. Christian Wolff (Philosoph). Mehr Biller, Videos oder Audiodateien to’t Thema gifft dat bi Wikimedia Commons.
De Polanen (Polanie) weern en ursprünglik Stamm vun de Polen. De Naam harr de Bedütung Lannmänner oder Buern. Dat geev ok en Abodritenstamm un en Ostslawenstamm mit de Naam Polanen. De Hööftoort weer dat Darp Gnesen. De anner Zentren vun de polansche Staat weern Ostrów Lednicki, Posen un Giecz. Popiel, Siemowit, Lestko un Siemomysł weern de historisch kloren Hartögen vun de Polanen. Denn kregen se ok Kujawien, Grootpolen un Masowien un vereenigten sik mit anner Stämm. Noh de Polanenstaat keem vun 960 de polaansche Piasten-Dynastie, vun Mieszko I., de sik tegen de sassisch Graf Wichmann II. verdeffenderen müss. Dat gifft de Hypothese, dat se in't Land twüschen Oder un Wießel wannerten. Disse Artikel is man blots en Stubben. Du kannst Wikipedia helpen un em verbetern.
Baruch de Spinoza (hebr. ברוך שפינוזה, lat.: Benedictus de Spinoza, port.: Bento de Espinosa) (* Amsterdam, 24. November 1632;† Den Haag, 21. Februar 1677) weer en Philosooph un Linsenslieper ut de Nedderlannen. Sien Vadder weer en sephardischen, portugeesch-jöödschen Immigranten. Blangen Gottfried Wilhelm Leibniz un René Descartes weer he een vun de Ratschonalisten an'n Anfang vun dat Tiedöller vun de Upklärung. Sien bekanntest Wark is de Ethica, de eerst na sien Dood rutgeven wurrn is. 1492 hefft de Königen vun Spanien, Ferdinand II. un Isabella I. dat Dekret vun Alhambra künnig maakt. Dor sünd dat Jodendom un de Islam in Spanien mit verbaden wurrn. Veel vun de spaanschen (sephardschen) Joden sünd denn na Portugal hen utneiht. Dor döen se na buten hen so, as wenn se Christen wurrn weern. Man stickum sünd se doch Joden bleven. De Naam vun düsse heemlichen Joden weer Marranen. 1580 hett Spanien Portugal besett. Nu keem de anti-jöödsche Politik ok in düt Land. Veel portugees'sche Joden hefft denn beslaten, sik en nee Heimat to söken. 1593 sünd de eersten Joden na Amsterdam henkamen. Dor blöh gau en jöödsche Gemeenschop. Man ok dor geev dat keen Verlööv, den Gloven openbar to bekennen. Eerst an'n 8. November 1616
Dat Paläozoikum (ok Eerdöllerdom) is dat öllste vun de dree Eerdtietöller (Äras) in de dat Phanerozoikum ünnerdeelt is. Dat ümspannt den Tietruum vun 542 Millionen Johren bit 251 Millionen Johren vör hüüt. Op dat Paläoziokum folgt in de geoloogschen Tietskala dat Mesozoikum (251 Millionen bit 65,5 Millionen Johren vör hüüt) un dat Känozoikum (65,5 Millionen Johren vör hüüt bi in de Nutiet). Dorför liggt dat Äon vun’t Proterozoikum mit dat Tietöller vun’t Neoproterozoikum. Phanerozoikum Känozoikum (65,5 Ma - hüüt) Mesozoikum (251 - 65,5 Ma) Paläozoikum (542 - 251 Ma) Perm (299 - 251 Ma) Karbon (359,2 - 299 Ma) Devon (416 - 359,2 Ma) Silur (443,7 - 416 Ma) Ordovizium (488,3 - 443,7 Ma) Kambrium (542 - 488,3 Ma) Proterozoikum Archaikum Hadaikum De wietere Indelen vun de Epochen staht in de Tabell baven rechts. De eersten dree Tietöller vun’t Paläozoikum warrt ok as Jungpaläozoikum tosamenfaat, de ünnere dree sibblt dat Ooltpaläozoikum. To Anfang vun’t Paläozoikum sünd in de Stoop vun’t Tommotium lütte, hardschaalige Fossilen optreden, de as small shelly Fauna betekent warrt. In’t Kambrium hebbt sik meist all Stämm vun’t Deerriek billt, de dat vundaag noch gifft. Dat Leven weer to’n Anfang op de Ozeanen beschränkt. De eersten Riff-Billner weern
De Masowier (poolsch: Mazowszanie) sünd en westslawisch Volksstamm vun den Polen ut Masowien in Polen. Konrad vun Masowien reep den düütschen Orden in't Land. Frederic Chopin weer vun hie. Vundaag snackt se Masowisch, wat in den Bezirk Masowien snackt warrt. De gröttste Stadt in Masowien is vundaag Warschau, wat ok de Hööftstadt vun den Bezirk Masowien is. De annern groten Stader sünd Radom un Płock.
Locke betekent Locke, Oort in Kalifornien, USA, Locke, Oort in New York, USA, Locke, Oort in Tennessee, USA. Locke is de Familiennaam von Alain LeRoy Locke (1886–1954), US-amerikaanschen Philosoof, Attica Locke (* 1974), US-amerikaansche Schrieversche, Bobby Locke (1917–1987), süüdafrikaanschen Golfspeler, Corey Locke (* 1984), kanaadschen Ieshockeyspeler, Eddie Locke (1930–2009), US-amerikaanschen Musiker, Edith Raymond Locke (* 1921), öösterrieksch-US-amerikaansche Journalistin, Elsie Locke (1912–2001), neeseelandsche Schrieversche, Feministin un Soziaalaktivistin, Felix Locke (* 1988), düütschen Politiker un Ünnernehmer, Francis Locke (1776–1823), US-amerikaanschen Politiker, Fred Morton Locke (1861–1930), US-amerikaanschen Utfinner un Ünnernehmer, Gary Locke (* 1950), US-amerikaanschen Politiker un Diplomaat, Gary Locke (* 1954), engelschen Footballspeler, Gustav Locke (1886–1949), düütschen Politiker, Jeff Locke (* 1989), US-amerikaanschen American-Football-Speler, Joe Locke (* 1959), US-amerikaanschen Vibrafoonspeler un Kumponist, John Locke (1632–1704), engelschen Philosoof, John Locke (1825–1873), Senator vun Neeschottland (1867–1873), John Locke, Liddmaat vun dat US-Repräsentantenhuus (1823–1829), Jonathan Tiernan-Locke (* 1984), brietschen Radrennfohrer, Joseph Locke (1805–1860), engelschen Boinschenör, Julien Locke (* 1993), kanaadschen Skilanglöper, Mamie E. Locke (* 1954), US-amerikaansche Politikerin, Maria Locke (1808–1878), austraalsche Aborigine, Matthew Locke (1621–1677), engelschen Kumponist, Matthew Locke (1730–1801), US-amerikaanschen Politiker, Philip Locke (1928–2004), brietschen Schauspeler, Ralph P. Locke (* 1949), US-amerikaanschen Musikoloog, Robert R. Locke (* 1932), US-amerikaanschen Historiker un Weertschopswetenschopper, Samuel
Leibniz is de Familiennaam von Gottfried Wilhelm Leibniz (1646–1716), düütschen Universaalgelehrten. Leibniz betekent ok Gottfried Wilhelm Leibniz Universität Hannober, Universität in Hannober, den Leibniz-Budderkeks, de sien Naam na G. W. Leibniz kregen hett, Leibniz, en Maandkrater. Kiek ok bi: Leibnitz, Leipnitz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En System is, betogen op de Eerdhistorie en Tieteenheit vun de Chronostratigrafie. Se is gliektosetten mit de Eenheit vun de Periood in de Eerdchronologie. En System oder Periood ümfaat in de Regel Tietduern vun mehrere teihn Millionen Johren. In de Affolg vun de Rangstopen bi de chronostratigraafschen Eenheiten is dat System de middlere vun tosamen fief Eenheiten. De Begreep steiht in de Literatur faken in de glieken Bedüden as de Periood ut de Eerdchronologie, wat aver nich nipp un nau richtig is. De chronostratigraafschen Eenheit System warrt dör isochroone (tietglieke) stratigraafsche Flachen afgrenzt, de dör biostratigraafsche Markers oder annere Begeevnissen defineert sünd. De Systemen sünd dör de Grenzflachen twüschen twee opfolgen Systemen un jemehrn Afloop in de Tiet relativ defineert. Dat heet, dat dat aflsuute Öller vun de Grenzflachen un de afsluute Tietruum vun en System nich in disse Definitschoon binnen is, vun wegen dat sik de afsluuten Öller vun de Grenzen dör annere oder ne’ere Methoden to’n Öllerbestimmen jümmer noch ännern künnt. Fastleggt warrt de Grenzen an een sünnere Steed an en nipp un nau bestimmten Punkt in’t Profil (GSSP). Vunaf de Ediacarium-Grenz torüch in de Eerdhistorie warrt ok de Systemgrenzen afsluut eerdchronoloogsch defineert. Af disse Grenz sünd de